
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 11856/25.6.1987 απόφασης του Νομάρχη Δυτ. 
Αττικής περί συστάσεως ίδιοι» Ν.Π. με το όνομα «Αθλητικός Ορ¬ 
γανισμός Δήμου Κορυδαλλού. 1 

Τροποποίηση, προσαρμογή και κωδικοποίηση του Ο.Ε.Τ. του Δή¬ 
μου Αγ. Αναργύρων Αττικής . 2 

Σύσταση Νομικού Προσώπου στην Κοινότητα Μεσοχωριού του Ν. 
Δωδεκανήσου με την επωνυμία «Σχολική Επιτροπή Δημοτικού 
Σχολείου Μεσοχωριού». 3 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 16237 : (1) 

Τροποποίηση της 11856/25.6.1987 απόφασης του Νομάρχη Δυτ. 
Αττικής περί συστάσεως ίδιου Ν.Π. με το όνομα «Αθλητικός Οργανι¬ 
σμός Δήμου Κορυδαλλού». 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 175 του Π.Δ. 76/85 (Δ.Κ.Κ.). 

2. Την 11856/25.6.1987 απόφαση του Νομάρχη Δυτικής Αττικής 
περί συστάσεως ίδιου Ν.Π., με το όνομα «Αθλητικός Οργανισμός Δήμου 
Κορυδαλλού» Νομού Αττικής. 

3. Την 148/1989 απόφαση του Δημοτικού Συμβουλίου Κορυδαλ¬ 
λού Ν. Αττικής με την οποία τροποποιείται το στοιχείο (α) της παραγρά¬ 
φου 3 της 82/87 όμοιας, περί συστάσεως του παραπάνω Ν.Π., αποφα¬ 
σίζουμε: 

Τροποποιούμε το στοιχείο (α) της παραγρ. 3 της 11856/ 
25.6.1987 απόφασης του Νομάρχη Δυτικής Αττικής, που δημοσιεύ¬ 
τηκε στο ΦΕΚ 414/10.8.87 τ.Β', περί συστάσεως ίδιου νομικού προ¬ 
σώπου με το όνομα Αθλητικός Οργανισμός Δήμου Κορυδαλλού ως 
εξής: 

4. Πόροι του Νομικού Προσώπου είναι: 

Ετήσια επιχορήγηση του Δήμου 15.000.000 δρχ. 

Κατά τα λοιπά ισχύει όπως έχει η τροποποιημένη απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 13 Σεπτεμβρίου 1989 

Ο Νομαρχών Δ/ντής 
ΒΑΣ. ΠΑΣΒΑΝΗΣ 

-♦- 

Αριθ. Γ . 1473 7 ' (2) 

Τροποποίηση, προσαρμογή και κωδικοποίηση του Ο.Ε.Τ. του Δήμου 
Αγ. Αναργύρων Αττικής. 

Ο ΝΟΜΑΡΧΗΣ ΔΤΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, «περί κυρώσεως 


του Κώδικα καταστάσεις προσωπικού ΟΤΑ, σε συνδυασμό με τις όμοιες 
του άρθρου 26 του Ν. 1832/89. 

2. Τις διατάξεις του Ν. 1476/84 και τις όμοιες του Ν. 1586/86. 

3. Τα αριθμ. 1/7/31.3.89 και 2/3/5.7.89 Πρακτικό του Υπηρε¬ 
σιακού Συμβουλίου της Νομαρχίας στα οποία διατυπώνεται η σύμφωνη 
γνώμη του επί την αριθμ. 736/8.12.1988 απόφασης του Δημοτικού 
Συμβουλίου Αγίων Αναργύρων, περί τροποποίησης, προσαρμογής και 
κωδικοποίησης του Ο.Ε.Υ. του Δήμου αυτού, αποφασίζουμε: 

Εγκρίνουμε την αριθμ. 736/8.12.1988 απόφαση του Δημοτικού 
Συμβουλίου Αγίων Αναργύρων, περί τροποποιήσεως, προσαρμογής και 
κωδικοποιήσεως του Οργανισμού Εσωτερικής Υπηρεσίας του Δήμου 
που τροποποιήθηκε με την 22932/75 απόφασή μας, ως εξής: 

Άρθρο 1. 

Τις υπηρεσίες του Δήμου συγκροτούν: 

α) Οι διοικητικές - οικονομικές υπηρεσίες. 

β) Οι τεχνικές υπηρεσίες. 

γ) Το .γραφείο Δημάρχου. 

δ) Το γραφείο ειδικού συνεργάτη. 

ε) Το γραφείο Αντιδημάρχου. 

στ) Νομική υπηρεσία - Γραφείο Νομικής Υπηρεσίας. 

Άρθρο 2. 

Οι διοικητικές - οικονομικές και τεχνικές υπηρεσίες, συγκροτούνται 
ως εξής: 

Α' Διοικητικές Υπηρεσίες: 

1. Διεύθυνση του Δήμου: 

Γ ραφείο Διευθυντού (προΐσταται υπάλληλος του Κλάδου ΠΕΙ Διοικη¬ 
τικού με βαθμό Α, μη υπάρχοντος προσώπου με τα απαιτούμενα προσό¬ 
ντα από τον κλάδο ΤΕ Διοκητικού και μη υπάρχοντος και σ’ αυτόν προ¬ 
σώπου με τα απαιτούμενα προσόντα, υπάλληλος του κλάδου ΔΕΙ Διοι¬ 
κητικού. 

2. Τμήμα Διοικητικού: (προΐσταται υπάλληλος του Κλάδου ΠΕΙ ή 
ΔΕΙ, με βαθμούς Α ή Β). 

2α) Γραφείο Γραμματείας, Πρωτοκόλλου, Διεκπεραίωσης Αρ¬ 
χείου. 

2β) Γραφείο Δημοτολογίων, Ιθαγένειας, πολιτικών γάμων, Μη¬ 
τρώων Αρρένων, Στρατολογίας, εκλογών. 

2γ) Γραφείο Δημοτικού Συμβουλίου, Δημαρχιακής Επιτροπής και 
Ν.Π.Δ.Δ. 

2δ) Γραφείο Δημοσίων Σχέσεων. 

2ε) Γραφείο Προσωπικού. 

3. Τμήμα Οικονομικό: (προΐσταται υπάλληλος του Κλάδου ΠΕΙ ή 
ΔΕΙ, βαθμούς Α ή Β). 

3α) Γραφείο Προϋπολογισμού και εκκαθάρισης δαπανών. 

3β) Γραφείο Εσόδων και αδημοτικής περιουσίας. 

3γ) Γραφείο Δημοτικού Νεκροταφείου. 

Β' Τεχνικές Υπηρεσίες: 

Τμήμα Τεχνικό (προΐσταται υπάλληλος του Κλάδου ΠΕ Τεχνικού, 
με βαθμούς Α ή Β). 

α) Γραφείο Γραμματείας Προϊσταμένου. 

β) Γραφείο Μελετών, Πολεοδομικών Εφαρμογών και Κατα¬ 
σκευών. 

γ) Γραφείο Ηλεκτρολογικό. 

δ) Γραφείο Πρασίνου και Παιδικών Χαρών, Περιβάλλοντος και Κα- 
θαριότητος. 

ε) Γραφείο Κινήσεως. 

στ) Γραφείο Μηχανοργάνωσης. 

ζ) Γραφείο Προμηθειών, Διαγωνισμών (αγορές, διαγωνισμοί, απο¬ 
θήκης υλικού και εργαλείων. 

Άρθρο 3. 

Η οργανική σύνθεση και κατάταξη των θέσεων του Προσωπικού του 
Δήμου Αγίου Αναργύρων, ορίζονται ως εξής: 

Α. Νομική Υπηρεσία: 

Μία (1) θέση Δικηγόρου, με πάγια μηνιαία αντιμισθία. 

Β. Ειδικός Συνεργάτης: 

Μία (1) θέση ειδικού Συνεργάτη (άρθ. 67 παρ. 4 Ν. 1416/84). 
Γ. 1 Διοικητικό Προσωπικό: 

1) Επτά (7) θέσεις, του Κλάδου ΠΕΙ Διοικητικού με βαθμούς Γ-Α. 

2) Δεκαπέντε (15) θέσεις, του Κλάδου ΔΕΙ Διοικητικού, με βαθμούς 
Γ-Α. 

3) Δύο (2) θέσεις, του Κλάδου ΔΕ 15 Εισπρακτόρων με βαθμούς 
Γ-Α. 

4) Δύο (2) θέσεις του Κλάδου ΔΕ14 Ελεγκτών εσόδων - εξόδων 
ΟΤΑ με βαθμούς Γ-Α. 

5) Μία (1) θέση του Κλάδου ΔΕ2 Εποπτών καθαριότητας, με βαθ¬ 
μούς Γ-Α. 

6) Μία (1) θέση του Κλάδου ΔΕ37 Ιεροψαλτών, με βαθμούς Γ. 

7) Μία (1) θέση του Κλάδου ΤΕ2 Επιστατών καθαριότητας, με βαθ¬ 
μούς Δ-Γ. 

8) Μία (1) του Κλάδου ΥΕ11 Νεωκόρων, με βαθμούς Δ-Γ. 

9) τρεις (3) θέσεις, του Κλάδου ΥΕ1 κλητήρων - θυρωρών γενικών 
καθηκόντων, με βαθμούς Δ-Γ. 

II. Προσωπικό που υπηρετεί σε προσωρινές προσωποπαγείς θέσεις 
καθώς και με σχέση εργασίας Ιδιωτικού δικαίου αορίστου χρόνου. 

1) Δύο (2) θέσεις κλητήρων - θυρωρών - γενικών καθηκόντων, του 
κλάδου ΥΕ1 με βαθμούς Δ-Γ (προσωρινές). 

2) Δεκαπέντε (15) θέσεις Διοικητικών υπαλλήλων. 

3) Μία (1) θέση νεωκόρου. 

Δ. I Τεχνικό Προσωπικό: 

1) Τρεις (3) θέσεις του Κλάδου ΠΕ3 Πολιτικών Μηχανικών με βαθ¬ 
μούς Γ-Α. 

2) Μία (1) θέση, του Κλάδου ΠΕ4 Αρχιτεκτόνων, με βαθμούς Γ-Α. 

3) Μία (1) θέση, του Κλάδου ΠΕ5 Ηλεκτρολόγων Μηχανικών με 
βαθμούς Γ-Α. 

4) Μία (1) θέση, του Κλάδου ΠΕ9 Γεωπόνων, με βαθμούς Γ-Α. 

5) Μία (1) θέση, του Κλάδου ΠΕ6 στο Τοπογράφων - Μηχανικών, 
με βαθμούς Γ-Α. 

6) Μία (1) θέση, του Κλάδου ΠΕΙ 1 Πληροφορικής με βαθμούς Γ-Α. 

7) Δύο (2) θέσεις, του Κλάδου ΤΕ3 Τεχνολόγων Πολιτικών Μηχανι¬ 
κών, με βαθμούς Γ-Α. 

8) Δύο (2) θέσεις, του Κλάδου ΤΕ19 Πληροφορικής, με βαθμούς 
Γ-Α. 

9) Τέσσερις (4) θέσεις, του Κλάδου ΔΕ38 Προσωπικού Η/Υ, με βαθ¬ 
μούς Γ-Α. 

10) Εννέα (9) θέσεις, του Κλάδου ΔΕ29 Οδηγών Αυτοκινήτων με 
βαθμούς Γ-Α. 

11) Τρεις (3) θέσεις, του Κλάδου ΔΕ28 Χειριστών μηχανημάτων έρ¬ 
γων, με βαθμούς Γ-Α. 

12) Δύο (2) θέσεις, του Κλάδου ΔΕ24 Ηλεκτρολόγων, με βαθμούς 
Γ-.Α 

13) Μία (1) θέση, του Κλάδου ΔΕ26 Μηχανοτεχνιτών αυτοκινήτων, 
με βαθμούς Γ-Α. 

14) Μία (1) θέση, του Κλάδου ΔΕ27 Ηλεκτροτεχνικών αυτοκινή¬ 
των, με βαθμούς Γ-Α. 

15) Έξ (6) θέσεις, του Κλάδου ΔΕ30 Τεχνιτών Οικοδόμων, με βαθ¬ 
μούς Γ-Α. 

16) Μία (1) θέση, του Κλάδου ΔΕ30 Τεχνιτών υδραυλικών, με βαθ¬ 
μούς Γ-Α. 


17) Δύο (2) θέσεις, του Κλάδου ΔΕ30 Τεχνιτών ελαιοχρωματιστών, 
με βαθμούς Γ-Α. 

18) Μία (1) θέση, του Κλάδου ΔΕ30 Τεχνιτών Ξυλουργών, με βαθ¬ 
μούς Γ-Α. 

19) Μία (1) θέση, του Κλάδου ΔΕ30 Τεχνιτών Σιδηρουργών, με 
βαθμούς Γ-Α. 

20) Σαράντα μία (41) θέσεις, του Κλάδου ΥΕ16 Προσωπικού καθα¬ 
ριότητας εξωτερικών χώρων, με βαθμούς Δ-Γ. 

21) Δέκα τρεις (13) θέσεις, του Κλάδου ΥΕ16 Προσωπικού καθαριό¬ 
τητας κήπων, δενδροστοιχιών, πρασίνου, με βαθμούς Δ-Γ. 

22) Πέντε (5) θέσεις, του Κλάδου ΥΕ16 Προσωπικού καθαριότητας 
Δημοτικού Νεκροταφείου, με βαθμούς Δ-Γ. 

23) Τρεις (3) θέσεις, του Κλάδου ΥΕ16 Προσωπικού καθαριότητας 
εσωτερικών χώρων (καθαριστριών) με βαθμούς Δ-Γ. 

24) Πέντε (5) θέσεις, του Κλάδου ΥΕ16 Φυλάκων Δημ. κτιρίων με 
βαθμούς Δ-Γ. 

II. Προσωπικό που υπηρετεί σε προσωρινές - προσωπαγείς θέσεις και 
σε προσωρινές ή οργανικές θέσεις με σχέση εργασίας ιδιωτικού δικαίου 
αορίστου χρόνου: 

1) Μία (1) θέση του Κλάδου ΠΕ3 Πολιτικών Μηχανικών, με βαθ¬ 
μούς Γ-Α. 

2) Δύο (2) θέσεις, του Κλάδου ΠΕ4 Αρχιτεκτόνων, με βαθμούς Γ-Α. 

3) Μία (1) θέση του Κλάδου ΠΕ5 Ηλεκτρολόγων - Μηχανικών, με 
βαθμούς Γ-Α. 

4) Μία (1) θέση του Κλάδου ΤΕ3 Τεχνολόγων Πολιτικών Μηχανι¬ 
κών, με βαθμούς Γ -Α. 

5) Έξ (6) θέσεις, του Κλάδου ΔΕ29 Οδηγών αυτοκινήτων, με βαθ¬ 
μούς Γ-Α. 

6) Δύο (2) θέσεις του Κλάδου ΔΕ28 Χειριστών μηχανημάτων έργων, 
με βαθμούς Γ-Α. 

7) Μία (1) θέση του Κλάδου ΔΕ24 ηλεκτρολόγων με βαθμούς Γ-Α. 

8) Τέσσερις (4) θέσεις του Κλάδου ΔΕ30 Τεχνιτών Οικοδόμων, με 
βαθμούς Γ-Α. 

9) Μία (1) θέση του Κλάδου ΔΕ30 Τεχνιτών υδραυλικών, με βαθ¬ 
μούς Γ-Α. 

10) Μία (1) θέση του Κλάδου ΔΕ30 Τεχνιτών ελαιοχρωματιστών, 
με βαθμούς Γ-Α. 

11) Μία (1) θέση του Κλάδου ΔΕ30 Τεχνιτών Ξυλουργών, με βαθ¬ 
μούς Γ -Α. 

12) Εννέα (9) θέσεις, του του Κλάδου ΥΕ16 Προσωπικού καθαριό¬ 
τητας εξωτερικών χώρων, με βαθμούς Δ-Γ. 

13) Επτά (7) θέσεις, του Κλάδου ΥΕ16 Προσωπικού καθαριότητας 
κήπων, δενδροστοιχιών, πρασίνου, με βαθμούς Δ-Γ. 

14) Τρεις (3) θέσεις, του Κλάδου ΥΕ16 Προσωπικού καθαριότητας 
Δημοτικού Νεκροταφείου, με βαθμούς Δ-Γ. 

15) Μία (1) θέση, του Κλάδου ΥΕ16 Καθαριστριών, με βαθμούς 
Γ-Α. 

16) Μία (1) θέση επιστάτη καθαριότητας. 

17) Μία (1) θέση Χειριστή μηχανημάτων. 

18) Τέσσερις (4) θέσεις κηπουρών. 

19) Μία (1) θέση καθαρίστριας. 

20) Δέκα οκτώ (18) θέσεις εργατών γενικά. 

21) Μία (1) θέση Χειριστή μηχανημάτων. 

22) Δύο (2) θέσεις οδηγών αυτοκινήτων. 

23) Μία (1) θέση Φύλακα εργάτη. 

Άρθρο 4. 

Οι αρμοδιότητες και τα καθήκοντα των προαναφερόμενων υπηρε¬ 
σιών, ορίζονται ως εξής: 

1) Γραφείο Δημάρχου: 

Ενεργεί την (αλληλογραφία του Δημάρχου, τηρεί το ιδιαίτερο Αρχείο 
του γραφείου και διεκπεραιώνει κάθε υπόθεση που ανατίθεται απ’ ευ¬ 
θείας από τον Δήμαρχο. Συνεργάζεται με το Γραφείο Δημοσίων Σχέ¬ 
σεων για την κατάρτιση των προγραμμάτων Εθνικών γιορτών, άλλων 
επισήμων τελετών και γιορταστικών και λοιπών εκδηλώσεων και για 
την εκτέλεση αυτών. 

Ια) Ειδικός Συνεργάτωης: 

Ασκεί καθήκοντα επιτελικά και δεν έχει αποφασιστική αρμοδιότητα 
οποιασδήποτε μορφής. 

Παρέχει συμβουλές και διατυπώνει εξειδικευμένες γνώμες γραπτά ή 
προφορικά, για τον συγκεκριμένο τομέα δραστηριοτήτων του Δήμου, 

τον οποίο έχει οριστεί να εξυπηρετήσει. Το συμβουλευτικό του έργο 
απευθύνεται προς τον Δήμαρχο, το Δημοτικό Συμβούλιο και τη Δημαρ¬ 
χιακή Επιτροπή ανάλογα με τις αρμοδιότητες του. Ειδικά ο επιστημονι¬ 
κός συνεργάτης παρέχει υπηρεσίες, μέσα στον κύκλο των γνώσεων του, 
σε εξειδικευμένα επιστημονικά και τεχνικά θέματα, που μπορεί να ανα- 
φέρονται στην διενέργεια ερευνών, εκπόνηση μελετών, σύνταξη εκθέ¬ 
σεων, υποβολή προτάσεων ή εισηγήσεων, επεξεργασία και παρουσίαση 
στοιχείων απαραιτήτων για την πραγμάτωση των σκοπών του Δήμου, 
παροχή επιστημονικής ή τεχνολογικής βοήθειας σε ειδικά θέματα που 
αποσχολούν τις οργανωτικές μονάδες του Δήμου, συστηματική παρα¬ 
κολούθηση της επιστήμης και τεχνολογίας στον τομέα της δραστηριό- 
τητάς του, τήρηση αρχείου ελληνικών και ξένων βιβλιογραφικών δεδο¬ 
μένων ή σε κάθε άλλη εργασία που του ανατίθεται από τον Δήμαρχο. 

Ο ειδικός συνεργάτης αναφέρεται απ’ ευθείας στον Δήμαρχο. 

II) Γραφείο Αντιδημάρχου: 

Ενεργεί την αλληλογραφία πού λόγω αρμοδιότητας απευθύνεται 
στον Αντιδήμαρχο και γενικά διεκπεραιώνει κάθε υπόθεση που αφορά 
το αντικείμενο των αρμοδιοτήτων του Αντιδημάρχου: 

III) ΝΟΜΙΚΗ ΥΠΗΡΕΣΙΑ 

1. Για την κάλυψη των υπηρεσιακών αναγκών του Δήμου λειτουργεί 
Νομική Υπηρεσία και συνιστάται μία (1) θέση δικηγόρου, ως Προϊ¬ 
σταμένου της Νομικής Υπηρεσίας με μηνιαία αντιμισθία και με την μι- 
σθολογική εξέλιξη που προβλέπει ο Νόμος. 

2. Η πρόσληψη του Προϊσταμένου της Νομικής Υπηρεσίας ενεργείται 
με απόφαση του αρμόδιου κατά το νόμο για τον διορισμό οργάνου και η 
μηνιαία αντιμισθία του καθορίζεται από τις διατάξεις του Ν. 1093/ 
1980, του Ν. 1505/1984 και τις λοιπές ισχύουσες διατάξεις. 

3. Ο Προϊστάμενος της Νομικής Υπηρεσίας αναφέρεται απευθείας 
στον Δήμαρχο. 

4. Στο γραφείο της Νομικής Υπηρεσίας απασχολούνται για τη διεξα¬ 
γωγή των δικαστικών και εξωδίκων υποθέσεων και την διεκπεραίωση 
του έργου της, υπάλληλοι από αυτούς που υπηρετούν στο Δήμο. 

5. Οι διοικητικές, οικονομικές και Τεχνικές υπηρεσίες του Δήμου, 
οφείλουν να παρέχουν την αναγκαία συνδρομή τους στη Νομική Υπηρε¬ 
σία για τη διεκπεραίωση του έργου της. 

6. Έργο της Νομικής Υπηρεσίας είναι η παροχή νομικών συμβου¬ 
λών και η σύνταξη γνωμοδοτήσεων, μετά από ερωτήματα που υποβάλ¬ 
λονται από τον Δήμαρχο, η επιμέλεια και διεξαγώγή από νομικής πλευ¬ 
ράς εξωδίκων υποθέσεων και η παράσταση στα δικαστήρια και στις αρ¬ 
χές για το Δήμο και τα λοιπά Δημοτικά Νομικά Πρόσωπα και Ιδρύ¬ 
ματα. 

Τηρεί το Αρχείο για τις δικαστικές υποθέσεις μαζί με τα σχετικά στοι¬ 
χεία. Τηρεί το αρχείο Νομοθεσίας και την Νομική Βιβλιοθήκη του Δή¬ 
μου. 

Εισηγείται στη Δημαρχιακή Επιτροπή για την άσκηση ή μη όλων 
των ενδίκων βοηθημάτων και μέσων κατά των αποφάσεων των Διοικη¬ 
τικών και Πολιτικών Δικαστηρίων που αφορούν τον Δήμο. 

IV) ΔΙΕΥΘΥΝΣΗ ΥΠΗΡΕΣΙΩΝ ΔΗΜΟΥ 

Γραφείο Διευθυντή Υπηρεσιών Δήμου 

Ο Διευθυντής προΐσταται των Διοικητικών, Οικονομικών και Τεχνι¬ 
κών τμημάτων του Δήμου, ασκώντας την ανωτάτη εποπτεία των Δημο¬ 
τικών Υπαλλήλων και εργατοτεχνιτών, υπό την Διοίκηση του Δημάρ¬ 
χου και την στενή συνεργασία μαζί του σε όλους τους τομείς δραστηριό¬ 
τητας των υπηρεσιών του Δήμου, επιμελείται για την κατά τον καλύ¬ 
τερο τρόπο κατανομή των εργασιών, ελέγχει άμεσα, αλλά και δια των 
προϊσταμένων των υπηρεσιών την απόδοση των εργαζομένων υπαλλή¬ 
λων και εργατοτεχνιτών, μελετά τις πιο συμφέρουσες λύσεις στους διά¬ 
φορους τομείς δραστηριότητας των εργαζομένων υπαλλήλων και εργα- 
τοτεχνιτών, θεωρεί την απευθυνόμενη προς τον Δήμο αλληλογραφία 
που διαβιβάζεται με την υπηρεσία Πρωτοκόλλου στα οικεία τμήματα 
και γραφεία όλων των υπηρεσιών. 

Τηρεί το εμπιστευτικό πρωτόκολλο του Δήμου, εφόσον δεν τηρεί αυτό 
προσωπικά ο Δήμαρχος. 

Συνεργάζεται με τους Προϊσταμένους των υπηρεσιών, από τους 
οποίους ενημερώνεται, για τη σωστή λειτουργία των Τμημάτων τους. 

Ο Διευθυντής αναφέρεται στον Δήμαρχο και τον Αντιδήμαρχο, τους 
ενημερώνει και συνεργάζεται μαζί τους για όλο το φάσμα των δραστη¬ 
ριοτήτων του Δήμου. 


Α) ΔΙΟΙΚΗΤΙΚΟ ΤΜΗΜΑ 
α) Ο Προϊστάμενος: 

Παραλαμβάνει την αλληλογραφία του τμήματός του, φροντίζει για 
την σωστή λειτουργία των γραφείων του τμήματός του, ασκεί τον 
έλεγχο και την εποπτεία σ’ αυτά. Ενημερώνει τον Διευθυντή για την πο¬ 
ρεία των εργασιών της υπηρεσίας του. Εκδίδει τις αποφάσεις του Δη¬ 
μάρχου που τις καταγράφει στο βιβλίο αποφάσεων του Δημάρχου, κατά 
αύξοντα αριθμό και κατ’ έτος εγκρίσεως, σύμφωνα με τις ισχύουσες δια¬ 
τάξεις. 

β) Γραφείο Γραμματείας, Πρωτοκόλλου, Διεκπεραίωσης, Αρ¬ 
χείου: 

Το γραφείο αυτό φροντίζει για την αναπαραγωγή των εγγράφων, 
την εσωτερική διανομή και τον συσχετισμό τους (εισερχομένων και εξερ- 
χομένων εγγράφων). Τηρεί το αρχείο Νομοθεσίας, Δακτυλογραφεί και 
αντιπαραβάλλει τα έγγραφα και διεκπεραιώνει τις δαπάνες της Διοικη¬ 
τικής Υπηρεσίας έγκαιρα. 

Μελετά και διανέμει τις Εφημερίδες της Κυβερνήσεως στα Τμήματα. 

Φροντίζει και μεριμνά για την έγκαιρη διεκπεραίωση της αλληλο¬ 
γραφίας. Πρωτοκολλεί όλα τα έγγραφα του Δήμου (εισερχόμενα - εξερ- 
χόμενα). Τηρεί αρχείο των πάσης φύσεως εγγράφων τού Δήμου, τα 
οποία ανά πάσα στιγμή μπορούν να αναζητηθούν. 

Τηρεί τα παρακάτω βιβλία που προβλέπόνται από το Β.Δ. 542/ 
1961: 

1) Βιβλίο γενικού πρωτοκόλλου του Δήμου (εισερχομένων και εξερ- 
χομένων εγγράφων). 

2) Βιβλίο διεκπεραίωσης και αλληλογραφίας του Δήμου. 

γ) Γραφείο Δημοτολογίου - Ιθαγένειας, Πολ. Γάμων, Μητρώων Αρ- 
ρένων, Στρατολογίας, Εκλογών: 

Εκδίδει τα πάσης φύσεως πιστοποιητικά γεννήσεως, οικογενειακής 
καταστάσεως κλπ. Φροντίζει για την έγκαιρη αποστολή στα σπίτια των 
Δημοτών των πιστοποιητικών γεννήσεως για την εγγραφή των παιδιών 
στα Δημοτικά Σχολεία. Μεριμνά για την ορθή τήρηση και φύλαξη των 
παρακάτω βιβλίων: 

1) Γενικό Μητρώο Δημοτών (Δημοτολόγιο). 

2) Βιβλίο Πληθυσμού. 

3) Μητρώο Θηλέων. 

4) Βιβλίο πρακτικών επιτροπής άρθρου 2 του από 6.10.34 Β.Δ. 

5) Βιβλίο Ευρετήριο οικογενειακών μερίδων και όσων προβλέπονται 
από σχετικές διατάξεις της νομοθεσίας. Διενεργεί μεταβολές στις εγ¬ 
γραφές των Δημοτών στο Δημοτολόγιο, εκδίδει αποφάσεις Δημάρχου 
για τις εγγραφές ή μεταβολές εγγραφών στα Δημοτολόγια διεξάγει την 
σχετική αλληλογραφία, είναι αρμόδιο για θέματα ιθαγένειας, πολιτο- 
γραφήσεως, καθορισμού ηλικίας γυναικών, όπως επίσης και για κάθε 
θέμα που αφορά τον Δημότη σχετικά με την διόρθωση εσφαλμένης εγ¬ 
γραφής ως προς την ηλικία, επώνυμο κ.λπ. 

Φροντίζει για την παραλαβή των δικαιολογητικών που απαιτούνται 
για την τέλεση των Πολιτικών Γάμων, ελέγχει την ορθότητά του, εκδί¬ 
δει τις άδειες γάμου, τηρεί το Ειδικό βιβλίο κατά τη διάρκεια της τελέ- 
σεως του Πολιτικού Γάμου καθώς και το αρχείο των δικαιολογητικών 
του Πολιτικού Γάμου και τις τυχόν λύσης του. 

Η ανάθεση των καθηκόντων του Ληξιάρχου γίνεται σύμφωνα με τις 
διατάξεις του Ν. 344/1976 (περί Ληξιαρχικών Πράξεων). 

Φροντίζει για την κατ’ έτος σύνταξη του Μητρώου Αρρένων, κάνο¬ 
ντας τις απαραίτητες ενέργειες, όπως η συλλογή και η ορθή κατάταξη 
των ληξιαρχικών πράξεων γεννήσεως, η σύνταξη του προσχεδίου κα¬ 
θώς και του οριστικού σχεδίου του Μητρώου Αρρένων, και την έγκαιρη 
αποστολή του στη Νομαρχία. Εκδίσει τα πιστοποιητικά από τα Μητρώα 
Αρρένων, παρακολουθεί δε και συμπληρώνει το ανωτέρω Μητρώο. 

Συντάσσει έγκαιρα τον ετήσιο στρατολογικό πίνακα. 

Φροντίζει για την παραλαβή των δικαιολογητικών για την έκδοση 
των εκλογικών βιβλιαρίων στην ετήσια αναθεώρησή τους (ως 31 Μαρ¬ 
τίου κάθε έτους). Αποστέλλει στη Νομαρχία κάθε Φεβρουάριο κατά¬ 
σταση εκλογικών τμημάτων που χρησιμοποιούνται στις εκάστοτε εκλο¬ 
γή- . 

Φροντίζει για την οποιαδήποτε αλλαγή στους εκλογικούς καταλό¬ 
γους (διαγραφή, διόρθωση ονόματος κ.λπ.). 

Επίσης υποβάλλει κάθε μήνα στη Νομαρχία καταστάσεις και δικαιο- 
λογητικά για την έκδοση των εκλογικών βιβλιαρίων. 

δ) Γραφείο Δημοτικού Συμβουλίου - Δημαρχιακής Επιτροπής και 
Ν.Π.Δ.Δ.: 

Παραλαμβάνει τα εισηγητικά και λοιπά έγγραφα που αφορούν το 

Δημοτικό Συμβούλιο και την Δημαρχιακή Επιτροπή και προβαίνει στις 
ενέργειες που απαιτούνται σε κάθε περίπτωση. Τα εισηγητικά έγγραφα, 
αιτήσεις, αναφορές κ.λπ., που συνιστούν θέματα για τα οποία πρέπει να 
ασχοληθεί και να αποφασίσει το Δημοτικό Συμβούλιο ή η Δημαρχιακή 
Επιτροπή, ταξινομούνται και τοποθετούνται σε ειδικό φάκελλο και ακο¬ 
λούθως τίθενται υπόψη του Προέδρου του Δημοτικού Συμβουλίου ή της 
Δημαρχιακής Επιτροπής με εντολή του οποίου συντάσσονται οι ημερή¬ 
σιες διατάξεις των θεμάτων των συνεδριάσεων του Δημοτικού Συμβου¬ 
λίου ή της Δημαρχιακής Επιτροπής και οι οποίες κοινοποιούνται εγκαί¬ 
ρως στην Διοίκηση, τους Δημοτικούς Συμβούλους, τις Υπηρεσίες του 
Δήμου και όπου αλλού χρειάζεται. Υπάλληλος, κατά προτίμηση του 
γραφείου αυτού επωμίζεται τα καθήκοντα του ειδικού Γραμματέα του 
Δημοτικού Συμβουλίου και της Δημαρχιακής Επιτροπής, ο οποίος προ¬ 
ετοιμάζει τις συνεδριάσεις, παρίσταται σ’ αυτές φροντίζοντας για την 
κανονική διεξαγωγή τους και συντάσσει τα υπό του Νόμου προβλεπό- 
μενα πρόχειρα πρακτικά (αποφάσεις) που υπογράφονται από τους παρό- 
ντες Δημοτικούς Συμβούλους και βάσει των οποίων συντάσσονται οι 
αποφάσεις (πράξεις) του Δημοτικού Συμβουλίου ή της Δημαρχιακής 
Επιτροπής, που υποβάλλονται στη Νομαρχία προς έγκριση και κοινο¬ 
ποιούνται όπου πρέπει. 

Δακτυλογραφεί τις αποφάσεις του Δημοτικού Συμβουλίου και της 
Δημαρχιακής Επιτροπής, τα διαβιβαστικά και ότι άλλο έγγραφο χρειά¬ 
ζεται, ασκεί την γραφική υπηρεσία του γραφείου, τακτοποιεί τις εγκριτι¬ 
κές της Νομαρχίας και τηρεί τα απαραίτητα για τη λειτουργία του γρα¬ 
φείου βιβλία ως και το Αρχείο των αποφάσεων του Δημοτικού Συμβου¬ 
λίου και της Δημαρχιακής Επιτροπής. 

Φροντίζει για την συγκέντρωση των σχετικών με την σύσταση Δημο¬ 
τικών Νομικών Προσώπων Νόμων και εγκυκλίων διαταγών. 

Φροντίζει για κάθε εργασία που αφορά εποπτεία του Δήμου στα Νο¬ 
μικά Πρόσωπα, συγκεντρώνει στοιχεία της δραστηριότητας τους και ει- 
σηγείται για την διεκπεραίωση θεμάτων, στα οποία έχει αρμοδιότητα ο 
Δήμος. 

Παρακολουθεί και φροντίζει την εισαγωγή στο Δημοτικό Συμβούλιο 
των εισηγήσεων των Νομικών Προσώπων που υποβάλλονται σ’ αυτό 
λόγω αρμοδιότητας. 

Μεσολαβεί για την αντιμετώπιση θεμάτων των Νομικών Προσώπων 
που απαιτούν ειδικούς χειρισμούς (Νομικούς - Τεχνικούς) και διαβιβά¬ 
ζει τις σχετικές εισηγήσεις στα ειδικά τμήματα του Δήμου. 

ε) Γραφείο Δημοσίων Σχέσεων. 

Ενημερώνει τους Δημότες για την αποστολή του Δήμου, τις υπηρε¬ 
σίες που προσφέρει και τον τρόπο λειτουργίας του. 

Επιμελείται του προγραμματισμού και της οργάνωσης των εορτών 
και εκδηλώσεων προβολής και δημοσιότητας (εκθέσεις, συγκεντρώσεις 
κ.λπ.) και της σύνταξης και έκδοσης ενημερωτικών και άλλων, χρήσι¬ 
μων για τους Δημότες εντύπων. 

Φροντίζει για την υλοποίηση των πολιτιστικών και κοινωνικών προ¬ 
γραμμάτων που πραγματοποιούνται στον Δήμο σε συνεργασία με 
Υπουργεία και άλλους αρμόδιους φορείς (Υπουργείο Πολιτισμού, Υφυπ. 
Νέας Γενιάς κ.λπ.). 

Εισηγείται την συγκρότηση και αλλαγή επιτροπών, οι οποίες προ- 
βλέπονται 'από διατάξεις νόμων (π.χ. Ν. 1506/85) σε συνεργασία με το 
Γραφείο Δημάρχου. 

Τηρεί καταλόγους με εξέχοντα μέλη της Κοινωνίας του Δήμου 
Αγίων Αναργύρων, των Συλλόγων, των Σωματείων και γενικά των ορ¬ 
γανώσεων. 

στ) Γραφείο Προσωπικού. 

Φροντίζει για την εφαρμογή των νόμων που αφορούν σε μόνιμο κα¬ 
θώς και το Ι.Δ. προσωπικό του Δήμου. 

Εκδίδει τις σχετικές με θέματα προσωπικού αποφάσεις Δημάρ- 
χου. 

Τηρεί τα μητρώα, ατομικούς φακέλλους, ευρετήρια, βιβλίο αδειών 
και δελτία παρουσίας των εργαζομένων στον Δήμο. 

Συντάσσει τους από τον Ν. 1586/86 προβλεπόμενους πίνακες προα¬ 
γωγών, καταστάσεις υπαλλήλων κ.λπ. 

Συντάσσει τα παραστατικά στοιχεία πληρωμής του προσωπικού, πα¬ 
ρέχει στοιχεία μισθοδοσίας και μεταβολών στην μηχανογράφηση για 
την σύνταξη μισθολογικών καταστάσεων τις οποίες υπογράφει και διε¬ 
νεργεί την μισθοδοσία. 

Συγκεντρώνει όλα τα απαραίτητα δικαιολογητικά και φροντίζει για 
την απονομή της σύνταξης στους εργαζόμενους του Δήμου. 

Παρακολουθεί τις μεταβολές τους, δηλαδή την πρόσληψη, τοποθέ¬ 
τηση, προσμέτρηση υπηρεσιών, ασθένειες, άδειες, απολύσεις, ποινές, 
αποζημιώσεις. 


Ασχολείται με την μελέτη και εφαρμογή των συλλογικών συμβάσεων 
εργασίας. 

Παρακολουθεί και εφαρμόζει το πειθαρχικό δίκαιο για το μόνιμο και 
το με σχέση Ι.Δ. προσωπικό. 

Φροντίζει για την ασφάλιση όλου του προσωπικού, συντάσσει τις ειδι¬ 
κές καταστάσεις για όλα τα ασφαλιστικά ταμεία με τα οποία έρχεται σε 
άμεση επαφή για την επίλυση επί μέρους θεμάτων. Τηρεί τις μηχανο¬ 
γραφημένες καταστάσεις ασφάλισης προσωπικού στο Ι.Κ.Α. - ΤΕΑΜ., 
και φροντίζει για την έγκαιρη παράδοση των Ατομικών Δελτίων Εισφο¬ 
ρών στους εργαζόμενους. 

Τηρεί τα μισθολογικά μητρώα όλου του προσωπικού σε ειδικά βι¬ 
βλία, συντάσσει τις βεβαιώσεις αποδοχών όλων των εργαζομένων για 
την Εφορία. 

Επιμελείται τον Ο.Ε.Κ. του Δήμου και την εκάστοτε προσαρμογή και 
τροποποίηση αυτού. 

Τέλος παρακολουθεί τις Ειδικές Συλλογικές Συμβάσεις Εργασίας του 
Εργατοτεχνικού προσωπικού και τηρεί το αρχείο των σχετικών Νόμων 
και εγκυκλίων. 

Β) ΟΙΚΟΝΟΜΙΚΟ ΤΜΗΜΑ. 

α) ο Προϊστάμενος Οικονομικών Υπηρεσιών είναι υπεύθυνος απένα¬ 
ντι στη Διοίκηση του Δήμου για την οικονομική πορεία του Δήμου, πα¬ 
ρακολουθεί και ελέγχει την δραστηριότητα των επί μέρους γραφείων 
που συνθέτουν την Οικονομική Υπηρεσία. 

Υπογράφει όλα τα χρηματικά εντάλματα, περιλαμβάνει, ταξινομεί 
και χρεώνει αντίστοιχα σε κάθε γραφείο την αλληλογραφία, ενώ παράλ¬ 
ληλα παρακολουθεί και ελέγχει την συνέπεια τηρήσεως της αλληλογρα¬ 
φίας των επί μέρους γραφείων. Είναι αρμόδιος για την προστασία της 
ακίνητης περιουσίας του Δήμου, σύμφωνα με το άρθρο 1 του Ν.Δ. 31/ 
1968, όπως τροποποιήθηκε με το άρθρο 62 του Ν. 1416/84. Επίσης 
εισηγείται στον Δήμαρχο την ασφάλιση των περιουσιακών στοιχείων 
του Δήμου. 

β) Γραφείο Προϋπολογισμού και Εκκαθάρισης Δαπανών: 

Επιμελείται της εκκαθάρισης και εντολής πληρωμής κάθε δαπάνης 
του Δήμου. 

Ειδικώτερα ελέγχει τα δικαιολογητικά κάθε δαπάνης προς διαπί¬ 
στωση του νομίμου και κανονικού ή όχι αυτής. 

Ενεργεί αναγνώριση των πιστωτών του Δήμου με την προσυπογραφή 
των πράξεων εκκαθάρισης και αναγνώρισης, που συντάσσονται με βάση 
τους οικείους λογ/σμούς ή καταστάσεις, και με βάση αυτές εκδίδει τα 
οικεία χρηματικά εντάλματα στα ονόματα των δικαιούχων μέσα στις πι¬ 
στώσεις του προϋπολογισμού, και στην συνέχεια, μετά την υπογραφή τα 
στέλνει στο Δημόσιο Ταμείο. 

Καταρτίζει, σε συνεργασία με τις αρμόδιες Υπηρεσίες του Δήμου τον 
ετήσιο προϋπολογισμό εσόδων - εξόδων και τις εισηγητικές εκθέσεις 
που τον συνοδεύουν. 

Παρακολουθεί γενικά την πορεία της εκτέλεσης του προϋπολογισμού 
εσόδων - εξόδων, εισηγείται την αναμόρφωση αυτού με την εγγραφή 
νέων εσόδων, εκτάκτων επιχορηγήσεων, μεταφορά πιστώσεων κ.λπ. 

Συγκεντρώνει, ελέγχει και καταχωρεί τα αποτελέσματα της εκτέλε¬ 
σης του προϋπολογισμού εσόδων - εξόδων στα παρακάτω βιβλία, που 
προβλέπονται από το Β.Δ. 542/1961: 

1) Ημερολόγιο καταχώρισης εκδιδομένων χρηματικών ενταλμά¬ 
των. 

2) Καθολικό καταχώρησης εκδιδομένων χρηματικών ενταλμά¬ 
των. 

3) Βιβλίο αναλαμβανομένων υποχρεώσεων. 

4) Βιβλίο παρακολούθησης πιστώσεων με απόδοση λογαριασμού. 

5) Βιβλίο παρακολούθησης χρηματικών ενταλμάτων προπληρωμής 
και παγίας προκαταβολής. 

Καταρτίζει τον απολογισμό εσόδων και εξόδων και τηρεί ειδικό αρ¬ 
χείο προϋπολογισμών και απολογισμών του Δήμου με όλες τις σχετικές 
αποφάσεις, εγκρίσεις κ.λπ. 

Αναλαμβάνει τις εκθέσεις δαπανών στο βιβλίο αναλαμβανομένων 
υποχρεώσεων. 

Διεκπεραιώνει την διαδικασία παρακατάθεσης των πάσης φύσεως 
αναγκαστικών απαλλοτριώσεων και αποζημιώσεων. 

γ) Γραφείο εσόδων και Δημοτικής Περιουσίας: 

Φροντίζει για την βεβαίωση φόρων, τελών και δικαιωμάτων, κοινο¬ 
ποίηση φορολογικών αποσπασμάτων και λοιπών ειδοποιήσεων που 
έχουν σχέση με τα οικονομικά του Δήμου. 

Καταρτίζει τους βεβαιωτικούς καταλόγους, σύμφωνα με τις ισχύου- 
σες διατάξεις. 

Συγκεντρώνει τις ασκούμενες προσφυγές και τις παραπέμπει με τα 
δικαιολογητικά στις αρμόδιες φορολογικές επιτροπές. 

Παρίσταται δια υπαλλήλου στα φορολογικά δικαστήρια που επιτρέ¬ 
πεται. 

Τηρεί το βιβλίο εσόδων, εκδίδει τα οίκοθεν σημειώματα που αφορούν 
τις οίκοθεν εισπράξεις, κάνει την σύνταξη των μηνιαίων καταστάσεων 
των οίκοθεν βεβαιωμένων εσόδων. 

Εκδίδει πιστοποιητικά μη οφειλής, άδειας καταλήψεως πεζοδρομίων 
και κοινοχρήστων χώρων, άδειες διαφημίσεων. 

Ασχολείται με την βεβαίωση οφειλών από ρυμοτομίες και προσκυρώ¬ 
σεις, αποχετεύσεως, μισθώσεως των ακινήτων του Δήμου. Παρακολου¬ 
θεί την λήξη των μισθώσεων και εισηγείται την μίσθωση αυτών. 

Γενικά ασχολείται με την βεβαίωση κάθε απαιτήσεως του Δήμου από 
τρίτους. 

Ακόμη φροντίζει για την έκδοση πιστοποιητικών καθαριότητας, 
ελέγχει και παρακολουθεί τα έσοδα από τα αντίστοιχα τέλη. Προβαίνει 
στον έλεγχο και εξακρίβωση «ου εμβαδού οικιών και καταστημάτων 
και την αποστολή καταλόγων στη ΔΕΗ. Τέλος εισηγείται την αναπρο¬ 
σαρμογή των τελών, σύμφωνα με τις ανάγκες καθαριότητας. 

Τηρεί μητρώο παγίων περιουσιακών στοιχείων (έπιπλα, σκεύη, αυ¬ 
τοκίνητα, μηχανήματα κ.λπ.). Χρεώνει στους παραλήπτες και κατό¬ 
χους κάθε περιουσιακού στοιχείου. 

Επίσης τηρεί βιβλίο των ατελώς εισαγομένων ειδών. 

δ) Γραφείο Δημοτικού Νεκροταφείου: 

Φροντίζει για την βεβαίωση των τελών και δικαιωμάτων του Δημο¬ 
τικού Νεκροταφείου. Συντάσσει τις μηνιαίες καταστάσεις των οίκοθεν 
βεβαιωμένων εσόδων, τηρεί τα υπό του Νόμου προβλεπόμενα βιβλία, 
έγγραφα κ.λπ. 

Είναι αρμόδιο για την συντήρηση, καθαριότητα και εποπτεία σε 
όλους τους χώρους του Δημοτικού Νεκροταφείου. 

Ρυθμίζει τις εργασίες των εργαζομένων στο χώρο αυτόν και είναι 
υπεύθυνο για την ομαλή και απρόσκοπτη λειτουργία του Δημοτικού Νε¬ 
κροταφείου. 

< 

Γ) ΤΕΧΝΙΚΟ ΤΜΗΜΑ 

α) Ο προϊστάμενος της Τεχνικής Υπηρεσίας είναι ο Τεχνικός Σύμ¬ 
βουλος της Διοικήσεως του Δήμου και συνεργάζεται απ’ αυθείας με τον 
Δήμαρχο όταν είναι αναγκαίο. 

Διευθύνει, συντονίζει, δίνει τις απαραίτητες κατευθύνσεις και εντολές 
και ελέγχει την εφαρμογή τους, καθώς και την γενικώτερη λειτουργία 
των τμημάτων (γραφείων) της Τεχνικής Υπηρεσίας. 

Εισηγείται για τον προγραμματισμό όλων των έργων του Δήμου. 

Παρακολουθεί και συντονίζει την πορεία των έργων και αναθέτει σε 
οποιοδήποτε γραφείο της Τεχνικής Υπηρεσίας, ανεξάρτητα από αρμο¬ 
διότητα, τυχόν έκτακτες ή επείγουσες υπηρεσίες που είναι απαραίτητες 
για την εύρυθμη εκτέλεση των έργων και την ομαλή λειτουργία της 
υπηρεσίας. 

Παρακολουθεί την κανονική απορρόφηση των πιστώσεων και ειαη- 
γείται σε συνεργασία με τις οικονομικές υπηρεσίες, τα ανάλογα μέτρα. 

Επίσης παρακολουθεί τις ανάγκες της Τεχνικής Υπηρεσίας σε προ¬ 
σωπικό, τις ανάγκες σε μηχανήματα κ.λπ. και φροντίζει σε συνεργασία 
με την Δημοτική Αρχή, για την κάλυψή τους. 

Ενημερώνεται για τα έργα γενικώτερου ενδιαφέροντος που εκτελού- 
νται από Κρατικές Υπηρεσίες, Οργανισμούς Ν.Π.Δ.Δ. κ.λπ. και εισηγεί- 
ται σχετικά στην Δημοτική Αρχή για τις απαραίτητες ενέργειες του Δή¬ 
μου (παρέμβαση του Δήμου στον προγραμματισμό των έργων αυτών, 
άδειες εκτελέσεως έργων στην Διοικητική περιοχή του Δήμου κ.λπ). 

Έχει την τελική ευθύνη εισηγήσεως στον Δήμαρχο θεμάτων για το 
Δημοτικό Συμβούλιο, αρμοδιότητας Τεχνικής Υπηρεσίας. 

Φροντίζει για την επίλυση των αιτημάτων των Δημοτών που έχουν 
σχέση με την Τεχνική Υπηρεσία. 

Συνεργάζεται με τον Διευθυντή και τους προϊσταμένους λοιπών υπη¬ 
ρεσιών, όταν είναι αναγκαίο. 

Παραλαμβάνει το σύνολο της αλληλογραφίας που αφορά την Τεχνική 
Υπηρεσία και την κατανέμει αναλόγως. 

Επιλαμβάνεται για κάθε υπηρεσιακό πρόβλημα της Τεχνικής Υπη¬ 
ρεσίας και κατανέμει το προσωπικό στα διάφορα γραφεία, ανάλογα με 
τις ανάγκες. 

Ορίζει τους επιβλέπντες των έργων. 

β) Γραφείο Γραμματείας Προϊσταμένου. 

Έχει την ευθύνη για όλες τις διοικητικές υποθέσεις της Τεχνικής 
Υπηρεσίας, παρακολουθεί την διεκπεραίωση της αλληλογραφίας της 
Τεχνικής Υπηρεσίας, τηρεί το εσωτερικό πρωτόκολλο και το αρχείο της 


Τεχνικής Υπηρεσίας και προωθεί κάθε έγγραφο, εισερχόμενο ή εξερχό- 
μενο στον τελικό προορισμό του, στο τέλος δε κάθε εβδομάδος ενημερώ¬ 
νει τον Προϊστάμενο για κάθε εκκρεμότητα που αφορά έγγραφα ή ενέρ¬ 
γειες και για κάθε ανεκτέλεστη εντολή. 

Συγκεντρώνει και κωδικοποιεί όλες τις διαταγές, εγκυκλίους, δια¬ 
τάγματα κ.λπ. που αφορούν την Τεχνική Υπηρεσία, συντάσσει τα συμ¬ 
φωνητικά των έργων και προμηθειών, μεριμνά για την υπογραφή τους 
από τους αναδόχους ή μειοδοτικούς, τους οποίους και ειδοποιεί σχετικά. 

Τηρεί πλήρως ενημερωμένους φακέλλους όλων των τεχνικών δρα¬ 
στηριοτήτων του Δήμου, καταρτίζοντας και τα σχετικά στατιστικά στοι¬ 
χεία (πίνακες, διαγράμματα κ.λπ.) καθώς και τα βιλβία εκτελουμένων 
έργων που προβλέπονται από σχετικές διατάξεις. 

Έχει την ευθύνη για την συγκέντρωση και προώθηση όλων των απα¬ 
ραίτητων οικονομικών και διοικητικών στοιχείων που αφορούν την Τε¬ 
χνική Υπηρεσία (τιμολόγια, συμφωνητικά κ.λπ.). 

Επίσης φροντίζει για την συγκέντρωση όλων των Τεχνικών στοι¬ 
χείων (λογαριασμούς, επιμετρήσεις, συγκριτικούς πίνακες, πρωτό¬ 
κολλα παραλαβής κ.λπ.) από τα αρμόδια γραφεία, τα οποία έχουν την 
ευθύνη σύνταξής τους. 

Επιμελείται των απαραίτητων διοικητικών ενεργειών για την εκτέ¬ 
λεση των έργων (σύνταξη σχεδίων δημοπρασιών - διακηρύξεων - συμ¬ 
φωνητικών κ.λπ.). 

Συντάσσει τα Τεχνικά Προγράμματα, τον απολογισμό των εκτελε- 
σθέντων έργων και πεπραγμένων, καθώς και τους συγκριτικούς πίνα¬ 
κες αποδόσεως λογαριασμών κ.λπ. τηρεί δε στατιστικά στοιχεία των έρ¬ 
γων, διαγράμματα προόδου εργασιών, παραστατικούς πίνακες κ.λπ. 
λαμβάνοντας τα απαραίτητα για τα ανωτέρω στοιχεία από τα αρμόδια 
γραφεία της τεχνικής Υπηρεσίας. 

Τηρεί κατάσταση πληρωμών των έργων, παρακολουθεί την κίνησή 
των πιστώσεων και ενημερώνει εγκαίρως τον Προϊστάμενο, καθώς επί¬ 
σης και για την απορρόφηση των πιστώσεων του Τεχνικού Προγράμμα¬ 
τος. 

Τέλος δακτυλογραφεί τα έγγραφα της Τεχνικής Υπηρεσίας. 

γ) Γραφείο μελετών, Πολεοδομικών Εφαρμογών, Κατασκευών. 

Επιμελείται και έχει την ευθύνη συντάξεως και υπογραφής όλων των 
μελετών που απαιτούνται για την εκτέλεση έργων του Τεχνικού Προ¬ 
γράμματος (οδοποιία, οικοδομικά, υδραυλικά, αποχέτευση, ηλεκτρο- 
μηχανολογικά, διαμορφώσεις), με βάση τις σχετικές διατάξεις, τις 
οποίες τηρεί 'και’ ενημερώνει, λαμβάνοντας τα απαραίτητα στοιχεία 
υπαίθρου και λοιπά στοιχεία απαραίτητα για την σύνταξη των μελετών. 

Επιμελείται και συντάσσει όλες τις μελέτες που απαιτούνται για την 
διενέργεια προμηθειών. 

Συντάσσει όλα τα τεύχη των μελετών, καθώς και στατιστικούς πίνα¬ 
κες και διαγράμματα, τηρεί δε ειδικό βιβλίο συντασσομένων μελετών 
και αρχείο μελετών. 

Τηρεί καρτέλλες, φακέλλους και λοιπά στατιστικά στοιχεία, που αφο¬ 
ρούν το αντικείμενο των εργασιών του. 

Συντάσσει μελέτες που αφορούν θέματα Σχεδίου πόλεως (πράξεις 
αναλογισμού, τροποποιήσεις, προσκυρώσεις κ.λπ.). 

Συντάσσει τις μελέτες για την οικιστική ανάπτυξη της πόλεως. 

Επιμελείται των πάσης φύσεως Πολεοδομικών θεμάτων (τροποποιή¬ 
σεων σχεδίου πόλεως, πράξεων αναλογισμού, προσκυρώσεις, αποζημι¬ 
ώσεις κ.λπ. και μεριμνά για την προώθηση των διαδικασιών εφαρμογής 
τους. 

Ασχολείται με τις μελέτες εφαρμογής του σχεδίου πόλεως. · 

Συντάσσει τις υψομετρικές μελέτες των οδών και χορηγεί τις σχετι¬ 
κές βεβαιώσεις υψομέτρων, εισηγείται δε και μεριμνά για θέματα πλά¬ 
τους πεζοδρομίων και χορηγεί τις σχετικές άδειες κατασκευής και απο- 
τμήσεις πεζοδρομίων. 

Επιμελείται των σχεδίων και μελετών για τις ιδιοκτησίες του Δήμου 
και συντάσσει το κτηματολόγιο αυτών, τηρεί τα σχέδια και τους τίτλους 
αυτών, έχει την ευθύνη για τις εισηγήσεις στον τομέα της οικιστικής 
ανάπτυξης και συνεργάζεται σχετικά με το Γραφείο Μελετών. 

Ασχολείται με κάθε θέμα που αφορά την Β.Π.Α. 

Τηρεί αλφαβητικό ευρετήριο οδών και Ο.Τ. των πράξεων που εκδίδει 
η Πολεοδομία για την τροποποίηση του ρυμοτομικού σχεδίου. 

Επιμελείται και έχει την ευθύνη της εκτελέσεως,/συντηρήσεως και 
παραλαβής όλων των έργων που εκτελεί ο Δήμος. 

Παραλαμβάνει τα εφόδια και διαθέτει τα μηχανικά μέσα, μεριμνά 
για την σύνταξη των επιμετρήσεων και όλων των απαραίτητων στοι¬ 
χείων για την προώθηση των έργων (Συγκριτικοί πίνακες, ΠΚΝΤΜ, 
λο¬ 
γαριασμοί κ.λπ.), για την αποστολή απαραιτήτων δειγμάτων στο έργα- 

σχήριο Δημοσίων Έργων, την διενέργεια των σχετικών δοκιμαστικών 
ελέγχων των έργων, την τήρηση των ημερολογίων εργασίας, την σύ¬ 
νταξη των δελτίων εργασίας του προσωπικού των συνεργείων και των 
μηχανικών μέσων. 

Παρακολουθεί την κατάσταση των περαιωθέντων έργων και μεριμνά 
για την συντήρησή τους και την παραλαβή τους, εισηγείται για την επι¬ 
στροφή των εγγυητικών επιστολών, φροντίζει για την σύνταξη διαγραμ¬ 
μάτων και παραστατικών χαρτών και πινάκων σχετικών με την πορεία 
εκτελέσεως των έργων. 

Έχει την ευθύνη κατασκευής και συντήρησης των έργων αποχέτευ¬ 
σης και γενικά των έργων που έχουν σχέση με υδραυλικά* δηλαδή κατα¬ 
σκευής αγωγών και συνδέσεων αποχέτευσης, κατασκευής αγωγών όμ¬ 
βριων, φρεατίων υδροσυλλογής, καθαρισμού ρεμάτων, υδρεύσεως κ.λπ. 

δ) Γραφείο Ηλεκτρολογικό: 

Έχει την ευθύνη για κάθε θέμα σχετικό με τον ηλεκτροφωτισμό των 
κοινόχρηστων χώρων (οδοί, πλατείες κλπ.) και κτιρίων του Δήμου, με¬ 
ριμνά για την συμπλήρωση και επέκταση του φωτισμού και των ηλε¬ 
κτρικών εγκαταστάσεων. 

Επιμελείται για την συντήρηση και καλή λειτουργία του Δημοτικού 
φωτισμού (αλλαγή λαμπτήρων, συντήρηση υπογείων γραμμών, συντή¬ 
ρηση φωτιστικών σωμάτων επί στύλων ΔΕΗ, χρονοδιακόπτες, συντή¬ 
ρηση και τοποθέτηση εορταστικού φωτισμού, μεγαφώνων, γιρλαντών 
κ.λπ.) καθώς και για την κανονική λειτουργία κάθε ηλεκτρολογικής 
εγκαταστάσεως του Δήμου. Συνεργάζεται με τα αρμόδια γραφεία για 
τις μελέτες και την εκτέλεση των έργων επεκτάσεως και βελτιώσεως 
του Δημοτικού φωτισμού και μεριμνά για τις προμήθειες φωτιστικών 
σωμάτων και των αναγκαίων υλικών. 

ε) Γραφείο Πρασίνου και Παιδικών Χαρών, περιβάλλοντος, Καθα- 
ριότητος 

Συνεργάζεται με τα αρμόδια γραφεία για την σύνταξη των απαιτου- 
μένων μελετών για την διαμόρφωση, εκγατάσταση, προμήθεια υλικών, 
συντήρηση των παιδικών χαρών και αθλητικών χώρων. 

Έχει την ευθύνη της περιποιήσεως και συντηρήσεως του πρασίνου, 
των παιδικών χαρών και των αθλητικών κέντρων και φροντίζει για την 
απόκτηση φυτών, δένδρων, θάμνων, για τον εμπλουτισμό του πρασίνου, 
για την δημιουργία και συντήρηση φυτωρίου του Δήμου, για τη δη¬ 
μιουργία, εξωραϊσμό και συντήρηση συντριβανιών, οργάνων παιδικών 
χαρών, πάγκων και εγκαταστάσεων αναψυχής, καθώς και για την κα¬ 
θαριότητα και φύλαξη των χώρων αυτών και την ασφάλεια των ευρι¬ 
σκομένων εντός αυτών. 

Παρακολουθεί κάθε θέμα σχετικό με την μόλυνση του περιβάλλοντος 
στην περιοχή του Δήμου, ιδιαίτερα δε την εφαρμογή των νόμων και των 
διατάξεων των σχετικών με την προστασία και βελτίωση του περιβάλ¬ 
λοντος και εισηγείται την λήψη μέτρων. 

Επιμελείται της εν γένει καθαριότητας της πόλεως (συλλογή και με¬ 
ταφορά των απορριμμάτων, καθαρισμός οδών, πλατειών και γενικώς 
κοινοχρήστων χώρων) και του ειδικού καθαρισμού και ευπρεπισμού της 
πόλής κατά τις εορταστικές εκδηλώσεις θρησκευτικών ή εθνικών εορ¬ 
τών (ασβέστωμα κρασπέδων, απομάκρυνση αντικειμένων, σημαιοστο¬ 
λισμός κ.λπ.) καθώς επίσης και του καθαρισμού των αφισσοκολλήσεων 
και πινακίδων. 

στ) Γραφείο Κινήσεως: 

Έχει την ευθύνη τηρήσεως των από τον νόμο προβλεπομένων βι¬ 
βλίων για όλα τα οχήματα και τα μηχανήματα, μητρώου αυτοκινήτων 
- κινήσεως - επισκευών κ.λπ. και της εκδόαεως των δελτίων κινήσεως 
και των διαταγών πορείας των οχημάτων. 

Είναι υπεύθυνο για την έγκαιρη και αιτιολογημένη εισήγηση στο 
Γραφείο Προμηθειών για τον εφοδιασμό' με καύσιμα, λιπαντικά και 
άλλα αναλώσιμα του Τροχαίου υλικού. 

ζ) Γραφείο Μηχανοργάνωσης: 

Έχει έργο την Μηχανοργάνωση του Δήμου. 

Φροντίζει για το σχεδίασμά γενικού πλαισίου των εφαρμογών της 
μηχανογράφησης και πληροφορικής στο Δήμο. Κατευθύνει και συντονί¬ 
ζει τις δραστηριότητες και ενημερώνει τον Δήμο για την κατάρτηση 
προγράμματος ανάπτυξης της πληροφορικής. Εξετάζει και εισηγείται 
σχετυικά με αιτήσεις για αγορά ή μίσθωση κάθε είδους υλικού αυτόμα¬ 
της επεξεργασίας στοιχείων του Δήμου κ.λπ. Μεριμνά για την διαρκή 
απογραφή των συστημάτων Η/ΐ του Δήμου (ανθρώπινο δυναμικό, εξο¬ 
πλισμός, στοιχεία εκμετάλλευσης, συμβάσεις κ.λπ. και για την υλοποί¬ 
ηση των εκάστοτε αποφασιζόμενων. Επισημαίνει τις ανάγκες και τα 
προβλήματα και κάνει τις σχετικές εισηγήσεις και τέλος φροντίζει για τη 
σωστή λειτουργία και συντήρηση των συστημάτων πληροφορικής και 
μηχανογράφησης. 


η) Γραφείο Προμηθειών- Διαγωνισμών: 

(Αγορές, Διαγωνισμοί, Αποθήκη Υλικού και Εργαλείων) 

Αντικείμενο του Γραφείου είναι όλες οι εργασίες που αποβλέπουν 
στον εφοδιασμό του Δήμου σε υλικά και πάγια στοιχεία από το εσωτε¬ 
ρικό και το εξωτερικό. Παράλληλα ασχολείται με τις μισθώσεις διαφό¬ 
ρων μέσων και φροντίζει για τις δημοσιεύσεις, διακυρύξεις, εργολαβιών, 
επισκευών κ.α. 

Παρακολουθεί όλα τα υλικά και εργαλεία του Δήμου με αντίστοιχες 
καρτέλες και κωδικούς. Πιο αναλυτικά: 

Έχει την ευθύνη της διεκπεραίωσης όλων των αιτήσεων και σημειω¬ 
μάτων εσωτερικής Υπηρεσίας που αφορούν αγορά διαφόρων υλικών και 
διάφορες επισκευές. Συντονίζει τις εργασίες για τη σωστή εκτέλεση των 
παραπάνω. Δηλαδή συλλέγει προσφορές, συντάσσει Συγκριτικούς Πίνα¬ 
κες και έχει την ευθύνη εκτέλεσής τους. 

Έχει την ευθύνη γισ την απρόσκοπτη διαδικασία των διαγωνισμών, 
από την παραλαβή των αιτήσεων, την διαμόρφωσή τους σε διακήρυξη, 
την διεξαγωγή των διαγωνισμών και την υλοποίησή τους σε παραγγε¬ 
λία. Βρίσκεται σε επαφή με τους Προμηθευτές, παρακολουθεί όλες τις 
παραγγελίες εσωτερικού και εξωτερικού από την έκδοση μέχρι την ολο¬ 
κλήρωσή τους. 

Μεριμνά για την παραλαβή των υλικών, εφοδίων, εργαλείων και 
γραφικής ύλης. Κωδικοποιεί και καταχωρεί κάθε τι εισερχόμενο και 
εξερχόμενο υλικό, ώστε ο έλεγχος των αποθεμάτων του Δήμου να είναι 
εύκολος αλλά και η διαχείριση των υλικών να παρουσιάζει διαχειριστική 
διαφάνεια. 

Είναι υπεύθυνο για την σύνταξη καταστάσεων αχρήστου υλικού και 
εισηγείται την εκποίησή τους κατά τακτά χρονικά διαστήματα. 

Παρακολουθεί και αποφασίζει για την προμήθεια των καυσίμων, λι- 
παντικών και άλλων αναλωσίμων που εισηγείται το Γ ραφείο Κινήσεως 
του Δήμου και εκδίδει σχετικές εντολές προμήθειας. 

Άρθρο 5 

α) Η αποσφράγιση της Αλληλογραφίας του Δήμου γίνεται από τον 
Διευθυντή του Δήμου, όταν δεν γίνεται από τον Δήμαρχο ή από άλλο 
Υπάλληλο στον οποίο έχει ανατεθεί από τον Δήμαρχο. 

β) Κάθε εξερχόμενο έγγραφο υπογράφεται από τον συντάκτη του και 
τον αρμόδιο Προϊστάμενο πριν υπογραφεί από τον Δήμαρχο. 

γ) Πέρα των αρμοδιοτήτων, αντικειμένων κάθε υπηρεσίας και καθη¬ 
κόντων του Προσωπικού που αναφέρονται στο άρθρο 5 του Ορανισμού 
αυτού, σ’ αυτήν και στο προσωπικό που απασχολεί ανήκουν και όλα τα 
συναφή, όπως και όσα θα ανατίθενται με απόφαση του Δημάρχου. 

δ) Οι υπάλληλοι του Δήμου έχουν υποχρέωση μετεκπαίδευσης μετά 
από απόφαση του Δημάρχου. 

Από της δημοσιεύσεως του παρόντος Οργανισμού κάθε προηγούμενη 
απόφαση σχετική με τον Ο.Ε.Υ. του Δήμου Αγίων Αναργύρων, παύει 
να ισχύει. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 13 Αυγούστου 1989 

Ο Νομαρχών 
ΒΑΣ. I. ΠΑΣΒΑΝΗΣ 


Σύσταση Νομικού Προσώπου στην Κοινότητα Μεσοχωριού του Ν. Δω- 

δεκανήσου με την επωνυμία «Σχολική Επιτροπή Δημοτικού Σχο¬ 
λείου Μεσοχωριού». 

Ο ΕΠΑΡΧΟΣ ΚΑΡΠΑΘΟΥ 
Έχοντας υπόψη: 

1. Τις διατάξεις του Π.Δ/τος 76/85. 

2. Την αριθμ. 28303/17.5.89 απόφαση του Υπουργείου Προε- 
δρείας της Κυβέρνησης. 

3. Την αριθμ. 48/89 απόφαση του Κοινοτικού Συμβουλίου Μεσο¬ 
χωριού. 

4. Την αριθμ. 20191/85 απόφαση του Νομάχρη Δωδεκανήσου, , 
αποφασίζουμε: 

Επικυρώνουμε την αριθμ. 48/89 απόφαση του Κοιν. Συμβουλίου 
Κοινότητας Μεσοχωριού με την οποία: 

1. Συστήνεται Κοινοτικό Νομικό Πρόσωπο με την επωνυμία «Σχο¬ 
λική Επιτροπή Δημοτικού Σχολείου Μεσοχωριού». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

β) Η εκτέλεση μικρών έργων για επισκευή και συντήρηση των διδα¬ 
κτηρίων. 

γ) Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και η γενικώτερη λήψη των μέτρων που κρίνονται ανα¬ 
γκαία για τη στήριξη όλης της Διοικητικής λειτουργίας των σχολικών 
μονάδων. 

3. Το νομικό Πρόσωπο διοικείται από 9μελές Διοικητικό Συμβούλιο 
αποτελούμενο από τους πιο κάτω: 

α) Από τον εκάστοτε Πρόεδρο της Κοινότητας ως Πρόεδρο, 
β) Από δύο Κοινοτικούς Συμβούλους, 
γ) Από τον εκάστοτε Δ/ντή του Δημοτικού Σχολείου, 
δ) Από τον εκάστοτε Πρόεδρο του Πολιτιστικού Συλλόγου. , 
ε) Από τον εκάστοτε Πρόεδρο του Αγροτικού Συνεταιρισμού, 
στ) Από τον εκπρόσωπο του Συλλόγου Γονέων και κηδεμόνων, 
ζ) Από δύο κατοίκους της Κοινότητας. 

4. Η θητεία του πρώτου Δ.Σ. του Νομικού Προσώπου λήγει με τη 
λήξη της παρούσας Κοινοτικής περιόδου. Η θητεία των μελών του Δ.Σ. 
ακολουθεί τη Κοινοτική περίοδο. Το Δ.Σ. εκλέγει Αντιπρόεδρο και 
Γ ραμματέα. 


5. Πόροι του Νομικού Προσώπου είναι: 

α) Η ετήσια επιχορήγηση της Κοινότητας. 

β) Η ετήσια επιχορήγηση του Κράτους. 

γ) Κάθε είδους δωρεές, εισφορές, κληρονομιές, κληροδοσίες. 

δ) Εισπράξεις από το αντίτιμο των παρεχόμενων πραγμάτων ή υπη¬ 
ρεσιών και πρόσοδοι από την περιουσία του. 

6. Περιουσία του Νομικού προσώπου είναι όλα τα κτίρια και οι αυλές 
που περικλείονται μέσα στον αυλότοιχο του Σχολείου, καθώς και όλα τα 
κινητά πράγματα που βρίσκονται μέσα σ’ αυτά. 

7. Το Νομικό πρόσωπο εκπροσωπείται στα Δικαστήρια και σε κάθε 
Δημόσια Αρχή, από το Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

8. Με απόφαση του Δ.Σ. του Νομικού Προσώπου, θα συνταχθεί ειδι¬ 
κός κανονισμός λειτουργίας στον οποίο θα αναγράφονται λεπτομερώς: ο 
σκοπός, οι πόροι, οι αρμοδιότητες του Δ.Σ., η αναπλήρωση του Προέ¬ 
δρου, η απαρτία του Δ.Σ. οι συνεδριάσεις του Δ.Σ. καθώς και οι αποφά¬ 
σεις του, οι αρμοδιότητες του Προέδρου του Δ.Σ., οι εκπρόσωποι, η τα¬ 
μιακή υπηρεσία και.ο τρόπος εισπράξεως εσόδων και.δαπανών, ο προϋ¬ 
πολογισμός και απολογισμός, η εκτέλεση έργων και προμήθεια πραγ¬ 
μάτων, η πρόσληψη προσωπικού, η διαχείριση της περιουσίας κ.λπ. 

Η παρούσα να δημοσιευθεί στην Εφημερίδα της Κυβερνήσεως. , 
Κάρπαθος, 5 Σεπτεμβρίου 1989 

Η Επαρχεύουσα 
ΕΛΕΝΑ ΚΟΝΤΟΠΡΙΑ 



_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ.Κώδικας: 

104 32 

λειτουργούν καθημερινά από 8.00' έως 13.30' 

ΤΕΙΕΧ 

22.3211 ΥΡΕΤ ΟΚ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547_ 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, αηό 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 
α) Για το Τεύχος Α' 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


ια) Για όλα τα Τεύχη 


31 Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

7.000 Δρχ. 350 

10.000 » 500 

4.000 » 200 

10.000 » 500 

8.000 » 400 

4.000 » 200 

2.000 » 100 

5.000 » 250 

1.000 » 50 

20.000 » 1.000 

45.000 » 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














